ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της 1433/23-10-85 (ΦΕΚ 771/τ.Δ΄)
απόφασης του Νομάρχη Αττικής, περί κήρυξης
ως αναδασωτέας δασικής έκτασης που είχε παραχωρηθεί για ρητίνευση στις θέσεις Μελετάκι,
Κυπαρίσσι, Καντήλι κ.λπ. (60.500 στρ.) της περιφέρειας Δήμου Μάνδρας Δυτικής Αττικής, στην
δασική θέση «Καπαμί» του Δήμου Μάνδρας
Ν. Αττικής.
Κήρυξη ως αναδασωτέας έκτασης εμβαδού
45,261 στρ. στη θέση «Πέτρα Εβραίου» περιφερείας Δήμου Φυλής Αττικής της ΠΕ Δυτ. Αττικής
λόγω πυρκαγιάς που εκδηλώθηκε στις 06.07.2019.
Κήρυξη ως αναδασωτέας έκτασης εμβαδού
25,134 στρ. στη θέση «Πέτρα Εβραίου» περιφερείας Δήμου Φυλής Αττικής της ΠΕ Δυτ. Αττικής
λόγω πυρκαγιάς που εκδηλώθηκε στις 10.07.2019.
ΑΠΟΦΑΣΕΙΣ
Αριθμ.  24366/1430
(1)
Μερική ανάκληση της 1433/23-10-85 (ΦΕΚ 771/
τ.Δ΄) απόφασης του Νομάρχη Αττικής, περί κήρυξης ως αναδασωτέας δασικής έκτασης που είχε
παραχωρηθεί για ρητίνευση στις θέσεις Μελετάκι, Κυπαρίσσι, Καντήλι κ.λπ. (60.500 στρ.) της
περιφέρειας Δήμου Μάνδρας Δυτικής Αττικής,
στην δασική θέση «Καπαμί» του Δήμου Μάνδρας
Ν. Αττικής.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
Α. τις διατάξεις:
1. Των άρθρων 24 παρ. 1 και 117 παρ. 3 του Συντάγματος.
2. Του άρθρου 5 του ν. 3200/1955 «Περί διοικητικής
αποκεντρώσεως» σε συνδυασμό με τις διατάξεις του
ν.δ. 532/1970 (ΦΕΚ 103/τ.Α΄/1970) «Περί συμπληρώσεως των διατάξεων διοικητικής αποκεντρώσεως» σε
συνδυασμό με τις διατάξεις του β.δ. 709/5-11-1970
(ΦΕΚ 235/τ.Α΄/1970) «Περί καθορισμού των διατηρουμένων υπέρ του Υπουργού και των Περιφερειακών Αρ-
χών Διανομαρχιακού επιπέδου του Υπουργείου Γεωργίας
αρμοδιοτήτων».
3. Του άρθρων 6 και 7 του ν. 2503/1997 (ΦΕΚ 107/Α΄/
30-5-1997) «Διοίκηση, οργάνωση, στελέχωση της Περιφέρειας, ρύμιση θεμάτων για την τοπική αυτοδιοίκηση
και άλλες διατάξεις».
4. Του άρθρου 35 του ν. 4280/2014 (ΦΕΚ 159/Α΄/
8-8-2014), με το οποίο αντικαταστάθηκε το άρθρο 44
του ν. 998/1979 (ΦΕΚ 289/τ.Α΄/29-12-1979).
5. Το π.δ. 32/2016 περί ορισμού επιστημονικών κριτηρίων για την υπαγωγή εκτάσεων στις περιπτώσεις 1,
2 και 5 του άρθρ. 3 του ν. 998/1979.
Β. Τις διαταγές 16047/1180/9-7-1980, 182447/3049/
24-9-1980 και 141823/24-2-1983 του Υπουργείου Γεωργίας.
Γ. Τα άρθρα 6 και 280 του ν. 3852/2010 (ΦΕΚ 87/Α΄/
7-6-2010) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης».
Δ. Το π.δ. 135/2010 (ΦΕΚ 228/Α΄/2010) περί Οργανισμού της Αποκεντρωμένης Διοίκησης Αττικής.
Ε. Τα άρθρα 28 και 28α, του ν. 4325/2015 (ΦΕΚ 47/
Α΄/2015) και η αριθμ. 15869/15-5-2017 απόφαση Υπουργού Εσωτερικών, με την οποία διορίστηκε ο Σπυρίδων
Κοκκινάκης του Χρήστου, Συντονιστής της Αποκεντρωμένης Διοίκησης Αττικής (ΦΕΚ ΥΟΔΔ/250/2017).
ΣΤ. Την 1433/23-10-1985 (ΦΕΚ 771/τ. Δ/1985) απόφαση του Νομάρχη Αττικής, περί κήρυξης ως αναδασωτέας
δασικής έκτασης που είχε παραχωρηθεί για ρητίνευση
εμβαδού 60.500 στρεμμάτων στις θέσεις «Μελετάκι, Κυπαρίσσι, Καντήλι κ.λπ.» περιφέρειας Δήμου Μάνδρας
που καταστράφηκε από πυρκαγιά, στην οποία εμπίπτει
η έκταση που προτείνεται για ανάκληση.
Ζ. Την οικ. 12060/885/10-2-2017 απόφαση της Διεύθυνσης Δασών Δυτικής Αττικής (ΑΔΑ: 6ΧΠ5ΟΡ1Κ-Η04)
με θέμα «Ανάρτηση δασικού χάρτη των Δήμων: Αγ. Βαρβάρας, Αιγάλεω, Αγ. Αναργύρων, Καματερού, Ασπρο-
πύργου, Ιλίου, Μάνδρας, Περιστερίου Χαϊδαρίου Περιφερειακής Ενότητας Δυτικής Αττικής και πρόσκληση
για υποβολή αντιρρήσεων κατά του περιεχομένου του»
σύμφωνα με την οποία, η προτεινόμενη για ανάκληση
έκταση, περιλαμβάνεται εντός περιοχής για την οποία
έγινε ανάρτηση του δασικού χάρτη και φέρει τον κωδικό
ΑΝ και επιπλέον πληροφορία ΑΑ.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαΐου 2020
ΤΕΥΧΟΣ  ΤΕΤΑΡΤΟ
Αρ. Φύλλου 255
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 255/19.05.2020
Η. Την 29112/944/26-3-2019 πρόταση του Δασαρχείου
Αιγάλεω με τη συνημμένη την από 15-3-2019 αναφορά
της αρμόδιας Δασολόγου του Δασαρχείου Αιγάλεω Οικονόμου Βασιλικής.
Θ. Το Δ 37036/12-3-2020 έγγραφο του Εθνικού Τυπογραφείου, αποφασίζουμε:
Ανακαλούμε μερικώς την 1433/23-10-1985 (ΦΕΚ 771/
τ.Δ΄/1985) απόφαση του Νομάρχη Αττικής περί κήρυξης
ως αναδασωτέας δασικής έκτασης που είχε παραχωρηθεί για ρητίνευση στις θέσεις «Μελετάκι, Κυπαρίσσι, Κα-
ντήλι κ.λπ.» (60.500 στρ.) περιφέρειας Δήμου Μάνδρας
Δυτικής Αττικής» στη δασική θέση «Καπαμί» του Δήμου
Μάνδρας Δυτικής Αττικής, λόγω πυρκαγιάς, και μόνο για
έκταση συνολικού εμβαδού 3.102,4218 τ.μ. (τριών χιλιάδων εκατόν δύο τετραγωνικών μέτρων και τεσσάρων
χιλιάδων διακοσίων δεκαοκτώ δεκάκις χιλιοστών του
τετραγωνικού μέτρου), η οποία αποτελείται από:
α) την επιμέρους έκταση 1 εμβαδού: 2.766,1614 τ.μ. (δύο
χιλιάδων επτακοσίων εξήντα έξι τετραγωνικών μέτρων και
χιλίων εξακοσίων δεκατεσσάρων δεκάκις χιλιοστών του
τετραγωνικού μέτρου), διότι ως μη δασική έκταση κατά το
έτος 1981 (Α/Φ 1981 είναι η πλησιέστερη προς το χρόνο
κήρυξης) με μορφή γεωργικώς καλλιεργούμενη με λίγα
διάσπαρτα άτομα δασικής βλάστησης, με βαθμό συγκόμωσης μικρότερο του 5% και σήμερα με την ίδια μορφή,
β) την επιμέρους έκταση 3 εμβαδού 184,4923 τ.μ.
(εκατόν ογδόντα τεσσάρων τετραγωνικών μέτρων και
τεσσάρων χιλιάδων εννιακοσίων είκοσι τριών δεκάκις
χιλιοστών του τετραγωνικού μέτρου), διότι ως μη δασική
έκταση κατά το έτος 1981 (Α/Φ 1981 είναι η πλησιέστερη
προς το χρόνο κήρυξης) με μορφή γεωργικώς καλλιεργούμενης έκτασης και σήμερα με την ίδια μορφή και
γ) την επιμέρους έκταση 4 εμβαδού 141,7681 τ.μ.
(εκατόν σαράντα ενός τετραγωνικών μέτρων και επτά
χιλιάδων εξακοσίων ογδόντα ενός δεκάκις χιλιοστών
του τετραγωνικού μέτρου), διότι ως μη δασική έκταση
κατά το έτος 1981 (Α/Φ 1981 είναι η πλησιέστερη προς
το χρόνο κήρυξης) με μορφή γεωργικώς καλλιεργούμενης έκτασης με λίγα άτομα δασικής βλάστησης με
βαθμό συγκόμωσης μικρότερο του 10% και σήμερα με
την ίδια μορφή, όλες εμπίπτουσες στην παρ. 6α, άρθρ. 3,
ν. 998/1979 ως ισχύει, περιελήφθησαν στην αριθμ.
1433/23-10-1985 απόφαση του Νομάρχη Αττικής λόγω
πλάνης περί των πραγμάτων και πραγματικής αιτίας.
Οι τρείς ανωτέρω εκτάσεις 1, 3 και 4, στη θέση
«Καπαμί» περιφέρειας Δήμου Μάνδρας - Ειδυλλίας
Ν. Αττικής, απεικονίζονται στο από 20-3-2019 τοπογραφικό επί αποσπάσματος χαρτών ΓΥΣ (6430-6 και 6430-8)
κλίμακας 1:5000 της αρμόδιας Δασολόγου του Δασαρχείου Αιγάλεω, το οποίο συνοδεύει αναπόσπαστα την
απόφαση αυτή, με μαύρο περίγραμμα, με αντίστοιχα
στοιχεία περιμέτρου «1, 2, 3, ..., 35, 36, 37, 1», «38, 39, 40,
...48, 49, 38» και «50, 51, ...,58, 59, 50» και όρια
η έκταση 1: Βόρεια, Ανατολικά και Δυτικά με δάσος
(αναδασωτέα έκταση με την 1433/23-10-1985 απόφαση
του Νομάρχη Αττικής), Νότια με πρόχειρη οδό και πέραν αυτής με δάσος (αναδασωτέα έκταση με την 1433/
23-10-1985 απόφαση του Νομάρχη Αττικής),
η έκταση 3: Βόρεια, Νότια, Ανατολικά και Δυτικά με
δάσος (αναδασωτέα με την 1433/23-10-1985 απόφαση
του Νομάρχη Αττικής)
και η έκταση 4: Βόρεια, Ανατολικά και Δυτικά με δάσος
(αναδασωτέα έκταση με την 1433/23-10-1985 απόφαση
του Νομάρχη Αττικής) και Νότια με πρόχειρη οδό.
Οι συντεταγμένες κατά ΕΓΣΑ 87 των κορυφών των
προς ανάκληση επιμέρους τμημάτων (εκτάσεις 1, 3 και 4),
αποτυπώνονται σε πίνακες, στο τοπογραφικό επί αποσπάσματος χάρτη ΓΥΣ κλ. 1:5000 που συνοδεύει αναπό-
σπαστα τη παρούσα.
Από την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(άρθρο 90 του π.δ. 63/2005).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 255/19.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 255/19.05.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 23 Μαρτίου 2020
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
Ι
Αριθμ. 756
(2)
Κήρυξη ως αναδασωτέας έκτασης εμβαδού
45,261 στρ. στη θέση «Πέτρα Εβραίου» περιφερείας Δήμου Φυλής Αττικής της ΠΕ Δυτ. Ατ-
τικής λόγω πυρκαγιάς που εκδηλώθηκε στις
06.07.2019.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1.- Τις διατάξεις:
α) Του άρθρου 117 παρ. 3 και άρθρου 24 παρ. 1 του
Συντάγματος.
β) Του ν. 3200/1955 « Περί διοικητικής αποκεντρώσεως», όπως αυτές τροποποιήθηκαν μεταγενέστερα.
γ) Των άρθρων 6 και 280 του ν. 3852/2010 (ΦΕΚ 87/Α΄/
7.6.2010 «Αρχιτεκτονική της Αυτοδιοίκησης, και της
Αποκεντρωμένης Διοίκησης - Πρόγραμμα Καλλικράτης»,
δ) Του π.δ. 135/2010 (ΦΕΚ 228/Α΄/27.12.2010) «Οργανισμός της Αποκεντρωμένης Διοίκησης Αττικής».
ε) Του ν. 3861/2010 (ΦΕΚ 112 /Α΄ /13.7.2010) «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια -
και άλλες διατάξεις».
στ) Του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α'289), όπως
ισχύει σήμερα και ειδικότερα:
στα) Του άρθρου 41.
στβ) Των άρθρων 31 και 38 παρ. 1, όπως τροποποιήθηκε με το άρθρο 35 παρ. 1 του ν. 4280/2014 (ΦΕΚ 159/
Α΄/8.8.2014).
στγ) Του άρθρου 67 Α παρ.7α, όπως προστέθηκε με
το άρθρο 40 του ν. 4280/2014.
ζ) Του ν. 4280/2014 «Περιβαλλοντική αναβάθμιση και
ιδιωτική πολεοδόμηση - Βιώσιμη ανάπτυξη οικισμώνΡυθμίσεις δασικής νομοθεσίας και άλλες διατάξεις».
η) Της οικ. 179200/5059/20.12.2012 εγκυκλίου του
ΥΠΕΚΑ και της 33002/6552πε/22.1.2016 εγκυκλίου του
ΥΠΕΝ.
θ) Της 160417/1180/9.7.1980 εγκυκλίου διαταγής του
Υπ. Γεωργίας,
ι) Του ν.3208/2003 «Προστασία δασικών οικοσυστημάτων...» (Α'303), όπως τροποποιήθηκε και ισχύει σήμερα.
ια) Του π.δ.  32/2016(ΦΕΚ 46/Α΄/ 31.3.2016) Περί
ορισμού επιστημονικών κριτηρίων για την υπαγωγή
εκτάσεων στις περιπτώσεις 1, 2 και 5 του άρθρου 3 του
ν. 998/1979», ως ισχύει.
ιβ) Της 15869/15.5.2017 (ΦΕΚ 250/Υ.Ο.Δ.Δ./26.5.2017)
απόφασης του Υπουργού Εσωτερικών, περί διορισμού
του Σπυρίδωνα Κοκκινάκη στη θέση του Συντονιστή της
Αποκεντρωμένης Διοίκησης Αττικής, για πενταετή θητεία.
2. Την από 04.02.2020 έκθεση αυτοψίας της αρμόδιας
Δασοπόνου του Δασαρχείου Πάρνηθας.
3. Την 110294/3441/2019/11.02.2020 πρόταση του αρμόδιου Δασαρχείου Πάρνηθας σχετικά με την κήρυξη
ως αναδασωτέας της αναφερόμενης στο θέμα έκτασης,
αποφασίζουμε:
Κηρύσσουμε ως αναδασωτέα δημόσια δασική έκταση
εμβαδού 45,261 στρ. (σαράντα πέντε στρεμμάτων και
διακοσίων εξήντα ενός χιλιοστών του στρέμματος), που
καταστράφηκε λόγω πυρκαγιάς, η οποία εκδηλώθηκε
στις 06.07.2019 στη θέση «Πέτρα Εβραίου» του Δήμου
Φυλής, όπως απεικονίζεται με μαύρο περίγραμμα και
στοιχεία οριογραμμής (1, 2, 3, 4, 5, 6, 7, 8, 9, 10, 11, 12,
13, 14, 15, 16. 1), με συντεταγμένες ΕΓΣΑ '87 στο απόσπασμα ορθοφωτοχάρτη της ΕΚΧΑ με αριθμό φύλλου
468-215 κλ. 1:5.000 και στο απόσπασμα πινακίδας φ.χ.
ΓΥΣ 6444/1 κλ. 1:5.000, που προσαρτάται και συνοδεύει
την πρόταση του Δασαρχείου και την παρούσα με όρια:
Βόρεια Ανατολικά και Δυτικά: με δημόσια δασική έκταση.
Νότια: με δρόμο.
Άλλα στοιχεία:
Σύμφωνα με την έκθεση αυτοψίας της αρμόδιας δασοπόνου του Δασαρχείου Πάρνηθας η ανωτέρω έκτα-
ση καλυπτόταν μέχρι και την ημέρα της πυρκαγιάς, που
εκδηλώθηκε στις 06.07.2019, από δασική βλάστηση
αποτελούμενη από δάσος χαλεπίου πεύκης και θάμνους
αείφυλλων πλατύφυλλων και βρισκόταν σε σχέση αλληλεξάρτησης και αλληλεπίδρασης με άλλες γειτονικές
εκτάσεις που συνιστούν δάσος-δασική έκταση με τα
οικολογικά χαρακτηριστικά της δασοβιοκοινότητας και
του ιδιαίτερου δασογενούς περιβάλλοντος, συμβάλλοντας μαζί με την εκεί συνυπάρχουσα χλωρίδα και πανί-
δα στην οικολογική ισορροπία του περιβάλλοντος της
περιοχής (1ια σχ.)
Η ανωτέρω έκταση σύμφωνα με τους κυρωμένους δασικούς χάρτες, όπως εμφανίζεται στο φύλλο 468-215 με
τον κωδικό ΔΔ00155 χαρακτηρίζεται ως δημόσια δασική
έκταση.
Σκοπός της κήρυξης:
Σκοπός της κήρυξης της ανωτέρω έκτασης ως αναδασωτέας, είναι η επαναδημιουργία -αποκατάσταση του
υποβαθμισμένου δασικού οικοσυστήματος με τη λήψη
των απαραίτητων δασοκομικών μέτρων, η διατήρηση
του δασικού χαρακτήρα αυτής, ο αποκλεισμός διάθεσης
της για άλλη χρήση πέραν των επιτρεπτών επεμβάσεων
σε αναδασωτέες εκτάσεις, η προστασία - διατήρηση της
ισορροπίας του φυσικού περιβάλλοντος.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(άρθρο 90 του π.δ. 63/2005) (Α' 98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 255/19.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 255/19.05.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Απριλίου 2020
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
Ι
Αριθμ. 757
(3)
Κήρυξη ως αναδασωτέας έκτασης εμβαδού
25,134 στρ. στη θέση «Πέτρα Εβραίου» περιφερείας Δήμου Φυλής Αττικής της ΠΕ Δυτ. Ατ-
τικής λόγω πυρκαγιάς που εκδηλώθηκε στις
10.07.2019.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1.- Τις διατάξεις:
α) Του άρθρου 117 παρ. 3 και άρθρου 24 παρ. 1 του
Συντάγματος.
β) Του ν. 3200/1955 «Περί διοικητικής αποκεντρώσεως» όπως αυτές τροποποιήθηκαν μεταγενέστερα.
γ) Των άρθρων 6 και 280 του ν. 3852/2010 (ΦΕΚ 87/Α΄/
7.6.2010 «Αρχιτεκτονική της Αυτοδ/σης, και της Αποκ.
Διοίκησης - Πρόγραμμα Καλλικράτης».
δ) Του π.δ. 135/2010 (ΦΕΚ 228/Α΄/27.12.2010) «Οργανισμός της Αποκεντρωμένης Διοίκησης Αττικής».
ε) Του ν. 3861/2010 (ΦΕΚ112 /Α ΄/13.7.2010) «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια -
και άλλες διατάξεις».
στ) Του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α'289), όπως
ισχύει σήμερα και ειδικότερα:
στα) Του άρθρου 41.
στβ) Των άρθρων 31 και 38 παρ. 1, όπως τροποποιήθηκε με το άρθρο 35 παρ. 1 του ν. 4280/2014 (ΦΕΚ 159/
Α΄/8.8.2014).
στγ) του άρθρου 67 Α παρ.7α, όπως προστέθηκε με
το άρθρο 40 του ν. 4280/2014.
ζ) του ν. 4280/2014 «Περιβαλλοντική αναβάθμιση και
ιδιωτική πολεοδόμηση - Βιώσιμη ανάπτυξη οικισμώνΡυθμίσεις δασικής νομοθεσίας και άλλες διατάξεις».
η) Της οικ. 179200/5059/20.12.2012 εγκυκλίου του
ΥΠΕΚΑ και της αριθμ. 33002/6552πε/22.1.2016 εγκυκλίου του ΥΠΕΝ.
θ) Της 160417/1180/9.7.1980 εγκυκλίου διαταγής του
Υπουργείου Γεωργίας.
ι) Του ν. 3208/2003 «Περί προστασίας δασικών οικοσυστημάτων», (Α'303), όπως τροποποιήθηκε και ισχύει
σήμερα ια) του 32/2016 π.δ. (ΦΕΚ 46/Α΄/ 31.3.2016 ) Περί
ορισμού επιστημ. κριτηρίων για την υπαγωγή εκτάσεων
στις περιπτώσεις 1,2 και 5 του άρθρ. 3 του ν. 998/1979,
ως ισχύει.
ιβ) Της 15869/15.5.2017 (ΦΕΚ 250/Υ.Ο.Δ.Δ./26.5.2017)
απόφασης του Υπουργού Εσωτερικών, περί διορισμού
του Σπυρίδωνα Κοκκινάκη στη θέση του Συντονιστή
της Αποκεντρωμένης Διοίκησης Αττικής, για πενταετή
θητεία.
2. Την από 06.02.2020 έκθεση αυτοψίας της αρμόδιας
Δασοπόνου του Δασαρχείου Πάρνηθας.
3. Την 110297/3442/2019/11.02.2020 πρόταση του αρμόδιου Δασαρχείου Πάρνηθας σχετικά με την κήρυξη
ως αναδασωτέας της αναφερόμενης στο θέμα έκτασης,
αποφασίζουμε:
Κηρύσσουμε ως αναδασωτέα δημόσια δασική έκταση εμβαδού 25,134 στρ. (είκοσι πέντε στρεμμάτων και
εκατόν τριάντα τεσσάρων χιλιοστών του στρέμματος),
που καταστράφηκε λόγω πυρκαγιάς που εκδηλώθηκε
στις 10.07.2019 στη θέση «Πέτρα Εβραίου» του Δήμου
Φυλής, όπως απεικονίζεται με μαύρο περίγραμμα και
στοιχεία οριογραμμής (1, 2, 3, 4, 5, 6, 7, 8, 9, 10,11, 12. 1),
με συντεταγμένες ΕΓΣΑ '87 στο απόσπασμα ορθοφωτοχάρτη της ΕΚΧΑ με αριθμό φύλλου 468-215 κλ. 1:5.000
και στα αποσπάσματα πινακίδων φ.χ. ΓΥΣ 6444/1 και
6434/7 (συνένωση) κλ. 1:5.000, που προσαρτάται και συνοδεύει την πρόταση του Δασαρχείου και την παρούσα
με όρια: Βόρεια, Ανατολικά, Νότια και Δυτικά: με δημόσια
δασική έκταση
Άλλα στοιχεία:
Σύμφωνα με την έκθεση αυτοψίας της αρμόδιας δασοπόνου του Δασαρχείου Πάρνηθας η ανωτέρω έκταση
καλυπτόταν μέχρι και την ημέρα της πυρκαγιάς που εκδηλώθηκε στις 10.07.2019, από δασική βλάστηση αποτε-
λούμενη από δενδρώδη και θαμνώδη δασική βλάστηση
και βρισκόταν σε σχέση αλληλεξάρτησης και αλληλεπίδρασης με άλλες γειτονικές εκτάσεις που συνιστούν
δάσος-δασική έκταση με τα οικολογικά χαρακτηριστικά
της δασοβιοκοινότητας και του ιδιαίτερου δασογενούς
περιβάλλοντος, συμβάλλοντας μαζί με την εκεί συνυπάρχουσα χλωρίδα και πανίδα στην οικολογική ισορροπία
του περιβάλλοντος της περιοχής (1 (ια)σχ.)
Η ανωτέρω έκταση σύμφωνα με τους κυρωμένους δασικούς χάρτες, όπως εμφανίζεται στο φύλλο 468-215 με
τον κωδικό ΔΔ00155 χαρακτηρίζεται ως δημόσια δασική
έκταση.
Σκοπός της κήρυξης:
Σκοπός της κήρυξης της ανωτέρω έκτασης ως αναδασωτέας, είναι η επαναδημιουργία -αποκατάσταση του
υποβαθμισμένου δασικού οικοσυστήματος με τη λήψη
των απαραίτητων δασοκομικών μέτρων, η διατήρηση
του δασικού χαρακτήρα αυτής, ο αποκλεισμός διάθεσής
της για άλλη χρήση πέραν των επιτρεπτών επεμβάσεων
σε αναδασωτέες εκτάσεις, η προστασία - διατήρηση της
ισορροπίας του φυσικού περιβάλλοντος.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(άρθρο 90 του π.δ. 63/2005) (Α' 98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 255/19.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 255/19.05.2020
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 8 Απριλίου 2020
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ

[Source: 20200400255.pdf | Tokens: 15020]